**ЗДРАВСТВЕНИ ЦЕНТАР ВРАЊЕ**

**Број: 01-3324**

**Датум: 11.05.2022.године**

**Врање**

На основу члана 7. до 9. Посебног колективног уговора за здравствене установе чији је оснивач Република Србија, аутономна покрајина и јединца локалне самоуправе („Сл.гласник РС“ бр. 96/19 и 58/20 Анекс I), Кадровског плана за Здравствени центар Врање бр.112-01-31/2020-02 од 09.04.2020.године и допуне истог бр. 112-01-31/2020-02 од 24.12.2020.године, дописа Министарства здравља Републике Србије бр. 112-01-12/2022-02 од 03.02.2022.године и дописа 112-01-131/2022-02 од 21.03.2022.године као и Одлуке  о потреби заснивања радног односа бр. 01-3323 од 11.05.2022. године в.д.директора Здравственог центра Врање, расписује

**О Г Л А С**

Расписује се конкурс за пријем у радни однос на **неодређено** време са пуним радним временом за следеће радно место:

**1.Службеник за заштиту животне средине** 1 **(један) извршилац** у Служби за техничке, помоћне и друге сличне послове - Одсек за одржавање хигијене и вешераја Здравственог центра Врање.

Услови: Високо образовање:

– на основним студијама у обиму од 180 ЕСПБ бодова, по пропису који уређује високо образовање почев од 10. септембра 2005. године;

– на студијама у трајању до три године, по пропису који је уређивао високо образовање до 10. септембра 2005. године**;**

(образовање из области природно-математичких, медицинских или техничко-технолошких наука)

-Уверење/потврда о оспособљености за самостални рад у струци;

-Да није кажњавано за било које кривично дело;

-Знање рада на рачунару;

***Опис послова:*** према измени и допуни правилника о организацији  и  систематизацији послова Здравственог центра Врање члан 28. тачка 3.3.5.:

– израђује план заштите животне средине;

– израђује план управљања отпадом;

– организује и контролише реализацију мера за заштиту животне средине и смањење отпада;

– врши интерну обуку запослених у области заштите животне средине и управљања отпадом;

– обавља комуникацију са овлашћеним организацијама за вршење контроле квалитета параметара животне средине прописане законом;

– обједињује и контролише евиденцију о количинама и кретању отпада;

– припрема и доставља извештаје надлежним органима о заштити животне средине и токовима отпада;

**2. Службеник за послове заштите, безбедности и здравља на раду** 1 **(један) извршилац** у Служби за техничке, помоћне и друге сличне послове - Одсек физичког обезбеђења и противпожарне заштите Здравственог центра Врање члан 28. тачка 3.3.33.:

Услови: Високо образовање:

– на основним академским студијама у обиму од најмање 240 ЕСПБ бодова, односно специјалистичким струковним студијама, по пропису који уређује високо образовање почев од 10. септембра 2005. године;

– на основним студијама у трајању од најмање четири године, по пропису који је уређивао високо образовање до 10. септембра 2005. године;

(из области природно-математичких, медицинских или техничко-технолошких наука)

- Знање рада на рачунару;

- уверење о положеном стручном испиту о практичној оспособљености за обављање послова безбедности и здравља на раду

-лиценца

***Опис послова:*** према измени и допуни правилника о организацији  и  систематизацији послова Здравственог центра Врање члан 28. тачка 3.3.33.:

* Организује и спроводи обуку запослених из области безбедности и здравља на раду;
* Спроводи поступак процене ризика
* Припрема потребну документацију за израду аката о процени ризика
* Пружа стручну подршку за опремање и уређивање радног места
* Организује првентивна и периодична испитивања услова радне околине
* Организује превентивне и периодичне прегледе и испитивања опреме за рад
* Предлаже мере за побољшање услова рада
* Свакодневно прати и контролише примену мера за безбедност и здравље запослених
* Прати стање у вези са повредама на раду и професионалним обољењима, учествује у утврђивању узрока и припрема извештаје са предлозима мера за њихово отклањање
* Припрема извештаје из области заштите, безбедности и здравља на раду
* Координира сарадњу са службом медицине рада

**Заинтересовани кандидати за радно место под бројем 1. подносе:**

* Пријаву на оглас са кратком пословном биографијом, адресом и контакт телефоном
* Фотокопија личне карте или очитане податке са личне карте, уколико је чипована
* Оверену фотокопију дипломе
* Оверену фотокопију уверења/потврде о оспособљености за самостални рад у струци;
* Оверену фотокопију доказа о промени презимена (уколико је презиме кандидата различито на дипломи или на неком од приложених докумената)
* Уверење да кандидат није кажњаван за било које кривично дело -уверење не сме бити старије од 6 (шест) месеци

**Заинтересовани кандидати за радно место под бројем 2. подносе:**

* Пријаву на оглас са кратком пословном биографијом, адресом и контакт телефоном
* Фотокопија личне карте или очитане податке са личне карте, уколико је чипована
* Оверену фотокопију дипломе
* Оверену фотокопију уверења о положеном стручном испиту о практичној оспособљености за обављање послова безбедности и здравља на раду
* Оверену фотокопију лиценце
* Оверену фотокопију доказа о промени презимена (уколико је презиме кандидата различито на дипломи или на неком од приложених докумената)

Пријавом на оглас кандидат даје своју сагласност за обраду података о личности у сврхе избора за пријем у радни однос. Подаци се не могу користити у друге сврхе.

Рок за подношење пријава је **8 дана** од дана објављивања на web страници Министарства здравља Републике Србије.

Кандидати који се благовремено јаве на оглас са потпуном конкурсном документацијом и који испуњавају услове огласа могу бити позвани на разговор, ради пружања додатних информација, које могу бити важне за доношење одлуке за пријем у радни однос.

Изабрани кандидати пре заснивања радног односа дужни су да доставе лекарско уверење као доказ о здравственој способности за послове за које се заснива радни однос.

Кандидатима који не буду изабрани доставља се одлука о избору кадидата, на адресу коју буду приложили у пријави. **Конкурсна документација се не враћа.**

Избор кандидата вршиће се у складу са чл. 6 и 7. Правилника о процедури заснивања радног односа у Здравственом центру Врање број 02-5308/5 од 23.10.2018.године.

Коначну одлуку о избору кандидата доноси директор Здравственог центра Врање.

Неблаговремене пријаве и пријаве са недостацима неће се разматрати.

Пријаве се предају у писарници ЗЦ Врање, у затвореној коверти, са назнаком **„ЗА ОГЛАС БРОЈ 21, за радно место под бројем "**, лично или поштом на адресу:

**Здравствени центар Врање**

**Јована Јанковића Лунге бр.1**

**17500 Врање**

**В.Д. ДИРЕКТОРА**

**ЗДРАВСТВЕНОГ ЦЕНТРА ВРАЊЕ**

**Др Саша Ђорђевић**